Аляксееўскае ваеннае вучылішча

Аляксе́еўскае вае́ннае вучы́лішча (), у розныя гады насіла назвы Маскоўскае пяхотнае юнкерскае вучылішча () і Маскоўскае ваеннае вучылішча () — расійскае пяхотнае вучылішча Расійскай імперыі. Лічылася трэцім па прэстыжнасці ў краіне пасля Паўлаўскага і Аляксандраўскага. Вучылішча размяшчалася ў Чырвоных казармах. У цяперашні час у яго будынку знаходзіцца інтэрнат Агульнавайсковай акадэміі УС РФ.

 Гісторыя 

 XIX стагоддзе 
У 1864 годзе па загадзе ваеннага міністра Дзмітрыя Мілюціна было заснавана Маскоўскае пяхотнае юнкерскае вучылішча. Яно стала першай юнкерскай установай, якая дазваляла атрымаць вышэйшую афіцэрскую адукацыю ваеннаслужачым без сярэдняй адукацыі. Начальнікам быў прызначаны Аляксей Аляксеевіч Кронман. Вучылішчу былі перададзены два службовыя памяшканні Екацярынінскага палаца, вядомыя як Чырвоныя казармы.

У той час паступаць на навучанне маглі толькі вольнавызначальныя, якія знаходзіліся на сапраўднай ваеннай службе. Пасля заканчэння навучання выпускнікі вярталіся ў свае палкі ў званні падпрапаршчыкаў. У 1897 годзе вучылішча было перайменавана ў Маскоўскае ваеннае вучылішча, а правілы прыёму змяніліся: для паступлення больш не патрабавалася папярэдняга запісу ў вольнавызначальныя, а выпускнікі атрымлівалі афіцэрскае званне.

 XX стагоддзе 
У 1906 годзе шэфам вучылішча быў прызначаны цэсарэвіч Аляксей Мікалаевіч, у сувязі з чым установа атрымала назву Аляксееўскае ваеннае вучылішча.

Падчас кастрычніцкіх баёў 1917 года юнкеры і выкладчыкі вучылішча ваявалі супраць бальшавікоў. У лістападзе 1917 года, пасля паражэння прыхільнікаў Часовага ўрада, вучылішча было расфарміравана. Пазней некаторыя выпускнікі і выхаванцы прымалі ўдзел у баявых дзеяннях у складзе Белай арміі.

 Сучаснасць 
У цяперашні час у будынку былога Аляксееўскага ваеннага вучылішча размяшчаецца інтэрнат Агульнавайсковай акадэміі і Ваеннага ўніверсітэта Узброеных Сіл Расійскай Федэрацыі.

 Структура вучылішча 
У вучылішчы было пяць рот, кожная з якіх уключала па дзве паўроты — старшых і малодшых юнкераў. Роты былі зведзены ў батальён. У кожнай роты была свая мянушка:
 1-я рота — «кракадзілы»
 2-я рота — «рамізнікі» (руск. извозчики)
 3-я рота — «дзяўчынкі» (руск. девочки)
 4-я рота — «шкалікі»
 5-я рота — «барабаншчыкі»

Пасля пачатку Першай сусветнай вайны штат вучылішча быў значна павялічаны да двух батальёнаў.

 Распарадак дня 

 Вучэбная праграма 

Дысцыпліны малодшых класаў:
 Закон Божы
 Руская мова
 Ваенная гісторыя
 Хімія
 Гігіена
 Тактыка
 Артылерыя
 Фартыфікацыя
 Ваенная геаграфія
 Ваенная тапаграфія

Дадатковыя дысцыпліны старшых класаў:
 Матэматыка
 Геаграфія
 Ваенная адміністрацыя
 Судовая вытворчасць
 Ручная зброя
 Воінскі статут

Агульныя дысцыпліны:
 Страявая падрыхтоўка
 Зварот са зброяй у страі
 Фізічная падрыхтоўка
 Стральба
 Гімнастыка
 Фехтаванне

Для навучэнцаў рэгулярна праводзіліся экскурсіі па месцах баявой славы і гістарычных помніках.

 Знакі адрознення 

 Сцяг вучылішча 
У 1897 годзе вучылішчу быў прысвоены сцяг — палатно з выявай у цэнтры Казанская ікона Божай Маці.

 Пагоны 
Пагоны вучылішча былі пунсовыя з жоўтым вензелем у выглядзе літары «А» цэсарэвіча Аляксея Мікалаевіча.

 Нагрудны знак 
Прысвоены ў 1913 годзе. У цэнтры знака размяшчаўся чырвоны крыж, увенчаны імператарскай каронай. Пасярэдзіне быў накладны двухгаловы арол з залатым вензелем цэсарэвіча Аляксея. На ніжнім канцы крыжа быў надпіс «1864» — год заснавання вучылішча.

 Юбілейны знак 
Зацверджаны ў 1908 годзе. Уяўляў сабой сярэбраны вянок, перавязаны стужкай з гравіроўкай «19 лютага 1906 г.» — дата прызначэння цэсарэвіча шэфам вучылішча. Унутры вянка на чырвоным эмалевым шчыце быў сярэбраны вензель «А» пад імператарскай каронай.

 Выпуск афіцэраў 
З 1864 да пачатку Першай сусветнай вайны вучылішча выпусціла каля 8 150 афіцэраў. За гады вайны (1914—1917) было падрыхтавана яшчэ каля 5 700 афіцэраў. Агульная колькасць выпускнікоў за ўвесь час існавання склала каля 13 850 чалавек.

 Начальнікі вучылішча 
200px|thumb|Мікалай Паўлавіч Шацілаў, 1915
 Аляксей Аляксеевіч Кронман (1864—1874)
 Аляксандр Мікалаевіч Кузяеўскі (1874—1876)
 Мікалай Іванавіч Галахаў (1876—1889)
 Мікалай Паўлавіч Шацілаў (1889—1896)
 Павел Аляксандравіч фон Лаймінг (1896—1901)
 Пётр Пятровіч Якаўлеў (1901—1903)
 Сяргей Сямёнавіч Хабалаў (1903—1905)
 Уладзімір Мікалаевіч Гарбатоўскі (1905—1909)
 Мікалай Аляксандравіч Хамін (1909—1917)

 Гл. таксама 
 :Катэгорыя:Выпускнікі Аляксееўскага ваеннага вучылішча

 Крыніцы 

 Спасылкі 


Катэгорыя:Аляксееўскае ваеннае вучылішча
Катэгорыя:Колішнія навучальныя ўстановы Масквы
Катэгорыя:Навучальныя ўстановы, расфарміраваныя ў 1917 годзе